**VAGYONKEZELÉSI SZERZŐDÉS**

*Budapest Főváros VII. kerület Erzsébetváros Önkormányzata Képviselő- testületének*

*…/2023. (XII.6.) számú határozata alapján*

amely létrejött egyrészről:

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6.; adószám: 15735708-2-42; statisztikai számjel:15735708-8411-321-01; törzskönyvi azonosító száma: 735704; képviseli: **Niedermüller Péter polgármester**),mint Tulajdonos (a továbbiakban: **Tulajdonos**),

másrészről:

**Bischitz Johanna Integrált Humán Szolgáltató Központ** (székhely: 1072 Budapest, Nyár utca 7., adószám: 15507228-2-42, törzskönyvi azonosító: 507224, képviseli: **Farkas Tünde igazgató**), mint Vagyonkezelő (a továbbiakban: Vagyonkezelő),

a továbbiakban együtt: Felek között alulírott helyen és napon a következő feltételekkel.

## I. ELŐZMÉNYEK

Tulajdonos Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 4., 8-8a., és 10. pontjaiban meghatározott közfeladatok ellátása érdekében, Budapest Főváros VII. Kerület Erzsébetváros Önkormányzatának Képviselő-testülete a Mötv. 41. § (6) bekezdésében foglalt felhatalmazás alapján, az államháztartásról szóló 2011. évi CXCV. törvény 8. § (1)-(3) bekezdésében biztosított jogkörében eljárva, a szociális igazgatásról és szociális ellátásokról szóló 1993. évi III. törvény 56. §, valamint 57. § (1) bekezdésének c-f, i és j pontjaiban, (2) bekezdés a) és d) pontjaiban, valamint a gyermekek védelméről és a gyámügyi igazgatásról szóló 1997. évi XXXI. törvény 39-40. §-ában, 42-42./A §-ában, valamint az egészségügyről szóló 1997. évi CLIV. törvény 152-153. §-ában, valamint az egészségügyi alapellátásról szóló 2015. évi CXXIII. törvény 5-6. §-ban foglaltak alapján a szociális, gyermekjóléti és egészségügyi ellátások szolgáltatásait igénybe vevő személyek igényét és érdekeit figyelembe véve költségvetési szervet működtet. Ezen feladat ellátásra a Tulajdonos Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 18. § (1) bekezdése alapján a Vagyonkezelő részére ingyenesen vagyonkezelési jogot biztosít. A Vagyonkezelő alapítása óta használja a szerződés tárgyát képező ingatlanokat, így jelen szerződés a fennálló helyzet jogi rendezésére irányul.

A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg.

## II. A szerződés tárgya

1. Felek rögzítik, hogy a Tulajdonos 1/1 arányú tulajdonában állnak az alábbi ingatlanok (a továbbiakban **Ingatlanok**):

* 1072 Budapest, Nyár utca 7. 2. em. 7., hrsz.: Budapest belterület 34441/0/A/26, iroda rendeltetésű, 119 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1072 Budapest, Nyár utca 7. 2. em. 8., hrsz.: Budapest belterület 34441/0/A/27, iroda rendeltetésű, 136 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1072 Budapest, Nyár utca 7. 3. em. 7., hrsz.: Budapest belterület 34441/0/A/35, iroda rendeltetésű, 260 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1071 Budapest, Dembinszky utca 7. fsz. 0-1, hrsz.: Budapest belterület 33301/0/A/3, orvosi rendelő, 167 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1078 Budapest, Marek József utca 41. fsz. 3., hrsz.: Budapest belterület 33251/0/A/3, egyéb helyiség rendeltetésű, 167 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1078 Budapest, Marek József utca 41. fsz., hrsz.: Budapest belterület 33251/0/A/6, egyéb helyiség rendeltetésű, 30 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1072 Budapest, Klauzál utca 23. pinceszint. 1.., hrsz.: Budapest belterület 34412/0/A/1, egyéb helyiség rendeltetésű, 267 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1076 Budapest, Péterfy Sándor utca 47. fsz., hrsz.: Budapest belterület 33071/0/A/1, orvosi rendelő rendeltetésű, 162 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1077 Budapest, Wesselényi utca 11. fsz. 0-1., hrsz.: Budapest belterület 34504/0/A/2, orvosi rendelő rendeltetésű, 218 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1074 Budapest, Rottenbiller utca 12. fsz. U/1., hrsz.: Budapest belterület 33573/0/A/1, üzlethelyiség rendeltetésű, 379 m2 ingatlan-nyilvántartási területű ingatlan, mely ténylegesen a Gyermek háziorvosi alapellátás intézmény elhelyezésére szolgál.
* 1078 Budapest, István utca 35. fsz. U1., hrsz.: Budapest belterület 33191/0/A/2, üzlethelyiség rendeltetésű, 217 m2 ingatlan-nyilvántartási területű ingatlan, mely ténylegesen a Felnőtt háziorvosi alapellátás intézmény elhelyezésére szolgál.
* 1074 Budapest, Vörösmarty utca 14. fsz. I/1., hrsz.: Budapest belterület 33931/0/A/2, iroda rendeltetésű, 64 m2 ingatlan-nyilvántartási területű ingatlan, mely ténylegesen a Gyermek háziorvosi alapellátás intézmény elhelyezésére szolgál.
* 1073 Budapest, Dob utca 86., hrsz.: Budapest belterület 33927/0/A/1, üzlethelyiség rendeltetésű, 43 m2 ingatlan-nyilvántartási területű ingatlan, mely ténylegesen a Háziorvosi ügyelet intézmény elhelyezésére szolgál.
* 1073 Budapest, Dob utca 86., hrsz.: Budapest belterület 33927/0/A/2, üzlethelyiség rendeltetésű, 22 m2 ingatlan-nyilvántartási területű ingatlan, mely ténylegesen a Háziorvosi ügyelet intézmény elhelyezésére szolgál.
* 1073 Budapest, Dob utca 86., hrsz.: Budapest belterület 33927/0/A/3, üzlethelyiség rendeltetésű, 163 m2 ingatlan-nyilvántartási területű ingatlan, mely ténylegesen a Háziorvosi ügyelet intézmény elhelyezésére szolgál.
* 1071 Budapest, Rottenbiller utca 27. fsz., hrsz.: Budapest belterület 33410/0/A/38, egyéb helyiség rendeltetésű, 264 m2 ingatlan-nyilvántartási területű ingatlan, mely ténylegesen az Iskolai egészségügyi szolgáltatás intézmény elhelyezésére szolgál.
* 1077 Budapest, Hevesi Sándor tér 1. fsz., hrsz.: Budapest belterület 33842/0/A/3, üzlet rendeltetésű, 405 m2 ingatlan-nyilvántartási területű ingatlan, mely ténylegesen a Felnőtt háziorvosi és gyermek fogorvosi alapellátás intézmény elhelyezésére szolgál.
* 1074 Budapest, Dob utca 23., hrsz.: Budapest belterület 34249/3, kivett bölcsőde rendeltetésű, 3189 m2 ingatlan-nyilvántartási területű ingatlan, mely ténylegesen a Bölcsőde intézmény elhelyezésére szolgál.
* 1071 Budapest, Lövölde tér 1. I. em. B/2, hrsz.: Budapest belterület 33528/0/A/6, egyéb helyiség rendeltetésű, 343 m2 ingatlan-nyilvántartási területű ingatlan, mely ténylegesen Bölcsőde intézmény elhelyezésére szolgál.
* 1071 Budapest, Lövölde tér 1. fsz. B/1., hrsz.: Budapest belterület 33528/0/A/4, egyéb helyiség rendeltetésű, 99 m2 ingatlan-nyilvántartási területű ingatlan, mely ténylegesen a Bölcsőde intézmény elhelyezésére szolgál.
* 1074 Budapest, Hutyra Ferenc utca 11-15. fsz. 4., hrsz.: Budapest belterület 33788/0/A/4 diszponibilis helyiségcsoport rendeltetésű, 227 m2 ingatlan-nyilvántartási területű ingatlan, mely ténylegesen a Család- és Gyermekjóléti Központ intézmény elhelyezésére szolgál.
* 1078 Budapest, Nefelejcs u. 10. fsz. U/1, hrsz.: Budapest belterület 33094/0/A/2 üzlethelyiség rendeltetésű, 52 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1073 Budapest, Kertész utca 20. fsz. 4A., hrsz.: Budapest belterület 34383/0/A/2 egyéb helyiség rendeltetésű, 339 m2 ingatlan-nyilvántartási területű ingatlan, mely ténylegesen a Család- és Gyermekjóléti Központ intézmény elhelyezésére szolgál.
* 1070 Budapest, Király utca 97. I/2., hrsz.: Budapest belterület 33987/0/A/4 iroda rendeltetésű, 198 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1070 Budapest, Király utca 97. fsz. I/1., hrsz.: Budapest belterület 33987/0/A/3 iroda rendeltetésű, 197 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1070 Budapest, Király utca 97. fsz. R/1., hrsz.: Budapest belterület 33987/0/A/2 raktár rendeltetésű, 19 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1071 Budapest, Peterdy utca 16., hrsz.: Budapest belterület 33438 kivett napközi otthon rendeltetésű, 945 m2 ingatlan-nyilvántartási területű ingatlan, mely ténylegesen a Időskorúak tartós bentlakásos és átmeneti ellátása intézmény elhelyezésére szolgál.
* 1071 Budapest, Dózsa György út 46., hrsz.: Budapest belterület 33234 kivett szociális otthon rendeltetésű, 1582 m2 ingatlan-nyilvántartási területű ingatlan, mely ténylegesen a Időskorúak tartós bentlakásos és átmeneti ellátása intézmény elhelyezésére szolgál.
* 1078 Budapest, Marek József utca 11. fsz. U/1., hrsz.: Budapest belterület 33275/0/A/1 iroda rendeltetésű, 16 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1077 Budapest, Wesselényi utca 71. fsz. Ü-2., hrsz.: Budapest belterület 33802/0/A/3 üzlet rendeltetésű, 51 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1077 Budapest, Rózsa utca 3. fsz., hrsz.: Budapest belterület 33785/0/A/1 egyéb helyiség rendeltetésű, 89 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.
* 1074 Budapest Dob utca 27. földszint R3., hrsz.: Budapest belterület 34251/2/A/4 raktár rendeltetésű, 51 m2 ingatlan-nyilvántartási területű ingatlan, mely ténylegesen a Varázsdoboz Fejlesztő Központ és Játszóház intézmény elhelyezésére szolgál.
* 1074 Budapest Dob utca 27. földszint R4., hrsz.: Budapest belterület 34251/2/A/5 raktár rendeltetésű, 367 m2 ingatlan-nyilvántartási területű ingatlan, mely ténylegesen a Varázsdoboz Fejlesztő Központ és Játszóház intézmény elhelyezésére szolgál.
* 1071 Budapest, Lövölde tér 7. fsz. Ü/2., hrsz.: Budapest belterület 33983/0/A/3 egyéb helyiség rendeltetésű, 299 m2 ingatlan-nyilvántartási területű ingatlan, mely ténylegesen a Mozgáscentrum intézmény elhelyezésére szolgál.
* 1071 Budapest, Dózsa György út 70. fsz. I-2, hrsz.: Budapest belterület 33359/0/A/6 iroda rendeltetésű, 113 m2 ingatlan-nyilvántartási területű ingatlan, mely ténylegesen a Bischitz Johanna Integrált Humán Szolgáltató Központ intézmény elhelyezésére szolgál.

1. A közfeladatok ellátására tekintettel a Tulajdonos a II.1. pontban szereplő Ingatlanokat ingyenesen vagyonkezelésbe adja a Vagyonkezelő pedig vagyonkezelésbe veszi. Az Ingatlanok közvetlenül közfeladatok ellátására szolgálnak. Felek rögzítik, hogy a Vagyonkezelő az Ingatlanokban az Mötv. 13. § (1) bekezdésének 4., 8-8a., és 10. pontjaiban meghatározott közfeladatokat köteles ellátni. Az Ingatlanok közvetlenül a közfeladatok ellátására szolgálnak.
2. A Vagyonkezelő köteles a II.1. pontban szereplő Ingatlanokra a jelen Szerződés szerinti vagyonkezelői jogát az ingatlan-nyilvántartásba jelen szerződés aláírását követő 30 napon belül bejegyeztetni, amelyhez a Tulajdonos jelen Szerződés aláírásával feltétlen és visszavonhatatlan hozzájárulását adja.
3. A Felek együttesen kérik Budapest Főváros Kormányhivatalának Földhivatali Főosztályát, hogy a II.1. pontban szereplő Ingatlanokra a Vagyonkezelő határozatlan időtartamú ingyenes vagyonkezelői jogát jegyezze be.
4. Felek a jelen szerződés ellenjegyzésével, valamint Budapest Főváros Kormányhivatalának Földhivatali Főosztályához történő benyújtásával és az azzal kapcsolatos ingatlan-nyilvántartási eljárás lefolytatásával a szerződés VI.1. pontban nevesített Eljáró ügyvédet hatalmazzák meg.
5. A Felek megállapodnak, hogy a vagyonkezelői jog ingatlan-nyilvántartásba történő bejegyzésével kapcsolatosan felmerülő mindennemű költséget a Vagyonkezelő köteles viselni.
6. A Mötv. 109. § (11) bekezdése alapján helyi önkormányzat tulajdonában lévő vagyon vagyonkezelésbe adása illetékmentes.

## III. A felek jogai és kötelezettségei

1. A Vagyonkezelő ingyenes vagyonkezelői jogának fennállása alatt a közfeladatainak ellátását szolgáló ingatlan és ingó vagyont a Tulajdonos nem idegenítheti el, nem terhelheti meg és nem adhatja bérbe.
2. A Vagyonkezelő a vagyonkezelésében lévő önkormányzati tulajdonú Ingatlanok használatát a Vagyonkezelő szervezeti és működési szabályzatában és házirendjében meghatározott feladatok ellátása megzavarása nélkül külön megállapodás alapján ingyenesen biztosítja a Tulajdonos részére önkormányzati, helyi közösségi és kulturális, valamint sport rendezvények lebonyolítása céljából.
3. A Vagyonkezelő biztosítja, hogy a Tulajdonos az önkormányzati, helyi közösségi és kulturális célú hirdetményeit az Ingatlanokban a közösen meghatározott helyen és módon kifüggesztheti.
4. A Vagyonkezelőt a vagyonkezelésében lévő vagyonnal kapcsolatban megilletik a tulajdonos jogai és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy

a) a vagyont nem idegenítheti el, valamint – jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével – nem terhelheti meg,

b) a vagyont biztosítékul nem adhatja,

c) a vagyonon osztott tulajdont nem létesíthet,

d) a vagyonkezelői jogot harmadik személyre a (9) bekezdésben foglalt kivétellel nem ruházhatja át és nem terhelheti meg, valamint

e) polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő nemzeti vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz, továbbá a helyi önkormányzat javára alapított vezetékjoghoz történő hozzájárulást.

1. A Vagyonkezelő a vagyonkezelésében lévő vagyont rendeltetésszerűen, a meghatározott hasznosítási célnak és a rendes gazdálkodás szabályainak megfelelően jogosult birtokolni, használni és a hasznait szedni.
2. Amennyiben a Vagyonkezelő a vagyonkezelésében lévő vagyon használatát másnak átengedi, a használó magatartásáért, mint sajátjáért felel.
3. A Vagyonkezelő viseli a vagyonkezelésében lévő vagyonnal összefüggő költségeket, közterheket, díjakat. A Vagyonkezelő köteles ingatlanbiztosítási szerződést kötni és annak a díját megfizetni.
4. A Vagyonkezelő a felelős az Ingatlanokkal kapcsolatban a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
5. A Vagyonkezelő köteles teljesíteni az Ingatlanokkal kapcsolatban a jogszabályokban előírt nyilvántartási, adatszolgáltatási, beszámolási és elszámolási kötelezettségeket.
6. A Vagyonkezelő köteles a Tulajdonos tulajdonában lévő vagyonelemeket elkülönítetten nyilvántartani és negyedévente a negyedévet követő hónap 15. napjáig – a negyedik negyedévet követően január 31-ig írásban adatot szolgáltatni az Ingatlanok bruttó értékében bekövetkezett változásról.
7. A Vagyonkezelő az Ingatlanokat érintő lényeges változásokat a bekövetkezéstől számított 5 napon belül köteles írásban jelenteni a Tulajdonosnak.
8. A Vagyonkezelő köteles a Tulajdonost haladéktalanul írásban értesíteni az Ingatlanokat fenyegető veszélyről, vagy beállott kárról. A Vagyonkezelő saját költségén köteles a veszély elhárítása és a kárenyhítés érdekében haladéktalanul intézkedni, valamint az ezek elmaradása, vagy késedelme miatt bekövetkezett kár felelősségét viselni.
9. A Vagyonkezelő felel minden olyan kárért, amely a rendeltetésellenes, vagy szerződésellenes használat következménye kivéve, ha bizonyítja, hogy az adott helyzetben olyan magatartást tanúsított, ami a közvagyon használójától elvárható.
10. A Vagyonkezelő köteles gondoskodni Ingatlan értékének megőrzéséről, állagának megóvásáról, karbantartásáról, a szükséges felújítások, pótlások, cserék elvégzéséről, a központi berendezések és az ezekhez csatlakozó vezetékrendszerek működőképes állapotának biztosításáról. A Vagyonkezelő a beruházásokat, nagyobb volumenű felújításokat a saját költségvetésének keretei között végzi el.
11. A Vagyonkezelő vállalja, hogy az Ingatlanban környezetkárosító tevékenységet nem végez.
12. A Vagyonkezelő csak a Tulajdonos előzetes írásbeli hozzájárulásával jogosult az Ingatlanokat átalakítani és értéknövelő beruházást végezni. A beruházás, felújítás értékét bizonylatokkal kell igazolni és azokról a III.10. pont szerint adatot szolgáltatni.
13. A Vagyonkezelő jogosult az Ingatlanokat a saját berendezéseivel ellátni, azokat a szerződés megszűnésekor elszállítani, de ezt követően köteles az eredeti állapotot helyreállítani. A Tulajdonos a Vagyonkezelő tulajdonában lévő vagyontárgyakért felelősséget nem vállal.
14. A Tulajdonos – a Vagyonkezelővel történő előzetesen egyeztetett időpontban - jogosult ellenőrizni az Ingatlanok rendeltetésszerű használatát és azzal kapcsolatban rendszeres és eseti adatszolgáltatás teljesítését kérni.

## IV. A szerződés időtartama, megszűnése

1. Felek jelen szerződést határozatlan időtartamra kötik.
2. A szerződés megszűnik, ha
   1. a Vagyonkezelő jogutód nélkül megszűnik,
   2. a Vagyonkezelő közfeladat-ellátási kötelezettsége megszűnik,
   3. a Felek azt közös megegyezéssel megszüntetik,
   4. a vagyontárgy megsemmisül,
   5. a szerződést bármely fél felmondja,
   6. a vagyontárgy a Tulajdonos tulajdonából kikerül.
3. Bármely fél jogosult a szerződést a másik félhez címzett írásbeli jognyilatkozatával indokolás nélkül 90 napos felmondási idővel felmondani. Vagyonkezelő a Tulajdonos felmondása esetén kártérítési, illetve kártalanítási igénnyel nem léphet fel. Felek rögzítik ugyanakkor, hogy a felmondás gyakorlásakor mindenkor figyelemmel kell lenni arra, hogy a közfeladat ellátása folyamatosan biztosított legyen.
4. Tulajdonos az Mötv. 109. § (10) és (12) bekezdésekben foglalt rendelkezések szerint jogosult a szerződést rendkívüli, illetve azonnali hatállyal felmondani.
5. A Vagyonkezelő a vagyonkezelői jog megszűnése esetén köteles az Ingatlanokat 30 napon belül kiüríteni és rendeltetésszerű használatra alkalmas állapotban a Tulajdonos részére visszaadni, valamint a vagyonkezelői jognak az ingatlan-nyilvántartásból való törléséről gondoskodni.

## V. BirtokbaADÁs

A Vagyonkezelő a szerződés aláírásának időpontjában birtokon belül van, így a birtokbaadásról rendelkezni nem szükséges.

## VI. Vegyes és záró rendelkezések

1. Felek jelen okirat ellenjegyzésével, a földhivatali, illetve valamennyi jelen szerződés kapcsán hatáskörrel rendelkező hatóság előtti eljárással meghatalmazzák a Dr. Czeglédy és Társai Ügyvédi Irodát (képviseletében: dr. Fodor Tímea ügyvéd, 9700 Szombathely, Szily János utca 9. I/5., KASZ: 36060137). A meghatalmazott a meghatalmazást jelen szerződés ellenjegyzésével elfogadja. Felek jelen szerződés aláírásával tudomásul veszik, hogy a szerződést ellenjegyző ügyvéd a szerződés teljesítéséért, a Felek szerződésszerű magatartásáért semmilyen formában nem felelős, továbbá kizárja felelősségét a tulajdoni lap, illetve a Felek által szolgáltatott adatok helyességéért, azok ellenőrzésére megbízást nem fogadott el. Felek kijelentik, hogy jelen szerződésben foglalt tényeket, adatokat az okiratszerkesztő ügyvéd a nyilatkozataik alapján rögzítette, azok valóságtartalmáért felelősséget vállalnak. Felek kijelentik továbbá, hogy szerződéses akaratukat jelen szerződés teljeskörűen tartalmazza, azt egyebekben kiegészíteni nem kívánják. Az adatkezelés jogalapja a Feleket képviselő természetes személyek vonatkozásában az Európai Parlament és a Tanács 2016/679 (2016. április 27.) számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendelet 6. cikk (1) bekezdés b) pontja szerint a szerződés teljesítéséhez szükséges adatkezelés. A Felek azonosítását a vonatkozó törvény előírásainak megfelelően az eljáró ügyvéd a szerződéskötéskor elvégezte. Ennek alapján az eljáró ügyvéd az előírt adatokat a szerződésben való feltüntetéssel rögzítette. Felek kijelentik, hogy az adásvételi szerződésben szereplő adataik teljes körűek, a valóságnak megfelelnek, és hozzájárulnak ahhoz, hogy azokat az okiratot készítő és ellenjegyző ügyvéd – a jelen jogügylet céljából – a vonatkozó jogszabályok szerint kezelje, továbbá ahhoz is, hogy személyes adataikat okiratszerkesztő ügyvéd a Jogügyletek biztonságát erősítő adatszolgáltatási keretrendszeren keresztül ellenőrizze. Az ellenjegyző ügyvéd a Feleknek az ügyfél-azonosítás során rögzített adatait bizalmasan kezeli, azokat kizárólag a szerződésben adott megbízás teljesítéséhez használja fel, azokról felvilágosítást kizárólag a szerződés teljesítése érdekében, illetve a fent említett törvényben meghatározott esetekben az ott megjelölt szerveknek ad. Felek tudomásul veszik, hogy a szerződéses kapcsolat fennállása alatt az azonosítás során megadott adatokban, illetve amennyiben nem saját nevükben járnak el az ügylet során, a tényleges tulajdonos adataiban bekövetkezett változásról a tudomásszerzéstől számított 5 (öt) napon belül kötelesek eljáró ügyvédet írásban értesíteni. Felek jelen szerződést tényvázlatként is elfogadják.
2. A Tulajdonos Magyarország helyi önkormányzatairól szóló 2011. évi CLXXXIX. törvény (a továbbiakban: „Mötv.”) 41. § (1) bekezdése szerint jogi személy, mely rendelkezik minden olyan jogosultsággal, amely jelen szerződés megkötéséhez és teljesítéséhez szükséges.
3. A Vagyonkezelő kijelenti, hogy költségvetési szerv, és rendelkezik minden olyan jogosultsággal, amely jelen szerződés megkötéséhez és teljesítéséhez szükséges.
4. Felek jelen okirat aláírásával nyilatkoznak továbbá arról, hogy velük szemben jelen szerződés megkötésével kapcsolatban törvényi akadály nem áll fenn.
5. Ellenjegyző ügyvéd jogosult esetleges név, szám, vagy hasonló, a szerződés lényegét nem érintő elírás, téves adatmegjelölés esetén a szükséges változtatás végrehajtására.
6. A Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írják alá.
7. A szerződéssel összefüggő minden értesítést vagy más közlést írásban kell megtenni és személyes kézbesítéssel, tértivevényes levélben, vagy visszaigazolással ellátott elektronikus levél útján kell megtenni. Jelen szerződés kizárólag írásban módosítható.
8. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény, a Magyarország helyi önkormányzatairól szóló 2011. évi CLXXXIX. törvény és a vonatkozó egyéb jogszabályok előírásai az irányadók.
9. Jelen szerződés egyes rendelkezéseinek esetleges jogellenessége, érvénytelensége, hatálytalansága vagy végrehajthatatlansága a szerződés egyéb rendelkezéseinek jogszerűségét, érvényességét, hatályosságát vagy végrehajthatóságát nem érinti.
10. A jelen szerződésből eredő jogvitákat a szerződő a Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
11. Jelen szerződés 9 egymással szó szerint megegyező, eredeti példányban készült, melyből 3 példány a Tulajdonost, 2 példány az Vagyonkezelőt, 4 példány pedig az okiratot ellenjegyző ügyvédet illeti meg.

Budapest, 202…. …………………..

|  |  |
| --- | --- |
| ……………………………….. | ……………………………… |
| **Budapest Főváros VII. kerület**  **Erzsébetváros Önkormányzata**  törv. képv. Niedermüller Péter polgármester  Tulajdonos | **Bischitz Johanna Integrált Humán Szolgáltató Központ**  törv. képv. **Farkas Tünde igazgató**  Vagyonkezelő |

Jogilag ellenőrizte: Pénzügyi ellenjegyzés:

|  |  |
| --- | --- |
| ……………………………….. | ……………………………… |
| Tóth János  jegyző | Nemes Erzsébet  Pénzügyi Iroda vezetője |

Ellenjegyzem: Budapesten, 202.. ................... napján

…………………………….

Dr. Fodor Tímea ügyvéd (Dr. Czeglédy és Társai Ügyvédi Iroda, 9700 Szombathely, Szily János utca 9. I/5., KASZ: 36060137)